Şingal de saete 20.30 de vera  Asayîşê Êzdixanî pê wesayîtê bombabarkerdeyî hêriş ame kerdene.
Wesayîto bombabarkerdeyo ke heta şan Şingal de gêrayêne seba ke hêzanê asayîşî yê Iraqî mudaxaleyê ci nêkerd Asayîşê Êzdixanî wesayît teqîp kerd. Gama ke hêzê Asayîşê Êzdixanî wesayîtî rê bîyê nizdî bombayî ameyî teqnayene. Netîceya teqayîşî de di endamê asayîşî û di sîvîlî birîndar bîyî.
Dîya zanayene ke di birîndarî ameyî berdene Nêweşxaneyê Musulî û dîyê bînî ameyî berdene Nêweşxaneyê Şingalî.
